**О П Ш Т И Н А Б Е Р А Н Е**

**П Р Е Д Л О Г**

**ОДЛУКЕ О ИЗМЈЕНАМА И ДОПУНАМА ОДЛУКЕ О ПОСТАВЉАЊУ ОДНОСНО ГРАЂЕЊУ И УКЛАЊАЊУ ПРИСТУПНИХ РАМПИ, ЛИФТОВА И СЛИЧНИХ ОБЈЕКАТА ЗА ПРИСТУП И КРЕТАЊЕ ЛИЦА СМАЊЕНЕ ПОКРЕТЉИВОСТИ И ЛИЦА СА ИНВАЛИДИТЕТОМ НА ТЕРИТОРИЈИ ОПШТИНЕ БЕРАНЕ**

**Беране, децембар 2015.године**

На основу члана 117 став 1 тачка 3 и става 2 истог члана Закона о уређењу простора и изградњи објеката(„СЛ.лист ЦГ“ бр.51/08, 40/10, 34/11, 47/11, 35/13 39/13 и 33/14), члана 45 став1 тачка 2 Закона о локалној самоуправи („Сл.лист РЦГ“ бр.42/03, 28/04, 75/05 и 13/06 и „СЛ.лист ЦГ“ бр.88/09, 3/10, 38/12 и 10/14), члана 4 Закона о прекршајима („СЛ.лист ЦГ“ бр.1/11, 39/11 и 32/14) и члана 33 и 37 Статута општине Беране („СЛ.лист РЦГ“-општински прописи бр.21/04, 34/06 и „Сл.лист ЦГ“ општински прописи бр. 6/11), Скупштина општине Беране на сједницио држаној \_\_\_\_\_\_\_\_\_\_\_\_2015.године донијела је

**О Д Л У К У**

**о измјенама и допунама Одлуке о постављању односно грађењу и уклањању приступних рампи, лифтова и сличних објеката за приступ и кретање лица смањене покретљивости и лица са инвалидитетом на територији општине Беране**

**Члан 1**

У Одлуци о постављању, односно грађењу и уклањању приступних рампи, лифтова и сличних објеката за приступ и кретање лица смањене покретљивости и лица са инвалидитетом на територији општине Беране (“Сл.лист ЦГ-општински прописи” бр. 28/14), члан 7 став 1 мијења се и гласи:

“Послове инспекцијског надзора над спровођењем ове Одлуке врши Комунална инспекција општине Беране, а послове комуналног надзора и одржавања комуналног реда врши Комунална полиција општине Беране”.

У ставу 2 истог члана ријечи “Служба комуналне полиције” замјењују се ријечима “комунална инспекција”.

**Члан 2**

Послије члана 7 додаје се ново поглавље IIIа КАЗНЕНЕ ОДРЕДБЕ и нови члан који гласи:

**Члан 7а**

Новчаном казном у висиниод 150-4.000€ казниће се за прекршај правно лице ако:

- постави или гради приступни објекат без одобрења за постављање, односно грађење (члан 3 став 1),

- за прекршај из става 1 овог члана казниће се одговорно лице у правном лицу и физичко лице новчаном казном у износу од 20 - 1.000€,

-за прекршај из става 1 овог члана казниће се предузетник новчаном казном у износу од 50-3.000€.

**Члан3**

Ова Одлука ступа на снагу осмог дана од дана објављивања у ,,Службеном листу ЦГ-општински прописи”.

Скупштина општине Беране

Број:02-030-\_\_\_\_\_\_\_\_\_

Беране\_\_\_\_\_\_\_\_\_2015.године

**Предсједник Скупштине**

**Горан Киковић**

**О б р а з л о ж е њ е**

**Правни основ**

Правни основ за доношење Одлуке о измјенама и допунама Одлуке о постављању односно грађењу и уклањању приступних рампи, лифтова и сличних објеката за приступ и кретање лица смањене покретљивости и лица са инвалидитетом на територији општине Беране, садржан је у члану 117 став 1 тачка 3 и ставу 2 истог члана Закона о уређењу простора и изградњи објеката(„СЛ.лист ЦГ“ бр.51/08, 40/10, 34/11, 47/11, 35/13 39/13 и 33/14), којим је прописано да орган Локлане управе издаје одобрење за постављање, односно грађење приступних рампи, лифтова и сличних објеката за приступ и кретање лица смањене покретљивости и лица са инвалидитетом. Истим чланом прописано је да ближе услове за постављање, грађење и уклањање објеката уређује локална самоуправа.

У члану 45 став 1 тачка 2 Закона о локалној самоуправи („Сл.лист РЦГ“ бр.42/03, 28/04, 75/05 и 13/06 и „СЛ.лист ЦГ“ бр.88/09, 3/10, 38/12 и 10/14), и чланом 33 и 37 Статута општине Беране прописано је да Скупштина доноси прописе и друге опште акте; а чланом 4 Закона о прекршајима („СЛ.лист ЦГ“ бр.1/11, 6/11, 39/11 и 32/14) прописано да прекршаје и прекршајне санкције могу се прописивати Законом, Уредбом Владе Црне Горе и Одлуком јединице локалне самоуправе.

**Разлози за доношење одлуке**

Скупштина општине Беране 30 септембра 2014 донијела је Одлуку о постављању односно грађењу и уклањању приступних рампи, лифтова и сличних објеката за приступ и кретање лица смањене покретљивости и лица са инвалидитетом на територији општине Беране

Законом о измјенама и допунама Закона о прекршајима (“Сл.лист ЦГ” бр.32/14 прописано је да се прекршаји поред Закона могу прописивати Уредбом Владе Црне Горе и Одлуком јединице Локалне самоуправе. Наиме, цитираним Законом прописане су новчане казне, односно распони у којима се могу прописати новчане казне Одлуком јединице Локалне самоуправе.

Из наведених разлога указала се потреба да се основна одлука измијени и допуни у дијелу казнених одредби, па предлажемо одборницима да ову Одлуку усвоје као у тексту предлога.

Секретаријат за планирање и уређење простора